CELEX: 32014D0834
Language: hu
Date: 2014-11-25 00:00:00
Title: 2014/834/EU: A Bizottság végrehajtási határozata ( 2014. november 25. ) az Egyesült Királyságban előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről (az értesítés a C(2014) 9127. számú dokumentummal történt)  EGT-vonatkozású szöveg

27.11.2014   
            
            
               HU
            
            
               Az Európai Unió Hivatalos Lapja
            
            
               L 341/28
            
         A BIZOTTSÁG VÉGREHAJTÁSI HATÁROZATA
   (2014. november 25.)
   az Egyesült Királyságban előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről
   
      
         (az értesítés a C(2014) 9127. számú dokumentummal történt)
      
   
   (Csak az angol nyelvű szöveg hiteles)
   (EGT-vonatkozású szöveg)
   
      (2014/834/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A madárinfluenza a madarak, többek között a baromfik fertőző vírusos betegsége. A házi baromfi madárinfluenza-vírussal való megfertőződése a betegség két főbb fajtájában jelentkezhet, amelyek virulencia tekintetében eltérőek. Az alacsony patogenitású típus általában csak enyhe tüneteket okoz, míg a magas patogenitású madárinfluenza a legtöbb baromfifaj esetében igen magas elhullási arányt eredményez. E betegség súlyosan érintheti a baromfitenyésztés nyereségességét.
            
         
               (2)
            
            
               A madárinfluenza főleg madarak esetében fordul elő, de bizonyos körülmények között a fertőzés megjelenhet embereknél is, bár ennek általában nagyon csekély a kockázata.
            
         
               (3)
            
            
               A madárinfluenza kitörésekor fennáll az a veszély, hogy a kórokozó más – baromfitartó vagy egyéb, fogságban élő madarakat tartó – gazdaságokra is átterjed. Ily módon a betegség az élő madarak vagy az azokból előállított termékek kereskedelme útján átterjedhet egyik tagállamról a másikra vagy harmadik országokra.
            
         
               (4)
            
            
               A 2005/94/EK tanácsi irányelv (3) megállapít bizonyos, a madárinfluenza megfigyelésével és korai észlelésével kapcsolatos megelőző intézkedéseket, valamint a baromfi vagy más, fogságban élő madarak körében előforduló madárinfluenza-járvány kitörése esetén alkalmazandó járványvédelmi minimumintézkedéseket. Az említett irányelv magas patogenitású madárinfluenza kitörése esetén védő- és megfigyelési körzetek létesítését írja elő.
            
         
               (5)
            
            
               Azt követően, hogy az Egyesült Királyság 2014. november 16-án értesítette a Bizottságot arról, hogy egy, az angliai East Riding-ban, Yorkshire-ben található tenyészkacsa-gazdaságban a H5 altípusba tartozó, nagy patogenitású madárinfluenza kitörését észlelték, a Bizottság elfogadta a 2014/807/EU végrehajtási határozatot (4).
            
         
               (6)
            
            
               A 2014/807/EU végrehajtási határozat úgy rendelkezik, hogy az Egyesült Királyság által a 2005/94/EK irányelvnek megfelelően kialakított védő- és megfigyelési körzeteknek legalább a szóban forgó végrehajtási határozat mellékletben felsorolt védő- és megfigyelési körzeteket magukban kell foglalniuk. A 2014/807/EU végrehajtási határozat 2014. december 22-ig alkalmazandó.
            
         
               (7)
            
            
               Az Egyesült Királyság által az influenza kitörését követően hozott ideiglenes védintézkedéseket azóta a Növények, Állatok, Élelmiszerek és Takarmányok Állandó Bizottsága keretében felülvizsgálták.
            
         
               (8)
            
            
               Az Unión belüli kereskedelem szükségtelen megzavarását megelőzendő, valamint a harmadik országok által felállított, indokolatlan kereskedelmi akadályok elkerülése érdekében szükség van az Egyesült Királyságban létrehozott védő- és megfigyelési körzeteknek a szóban forgó tagállammal együttműködésben, uniós szinten történő meghatározására, valamint az említett régiókba való sorolás időtartamának meghatározására.
            
         
               (9)
            
            
               Az egyértelműség érdekében a 2014/807/EU végrehajtási határozatot hatályon kívül kell helyezni.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az Egyesült Királyság gondoskodik arról, hogy a 2005/94/EK irányelv 16. cikke (1) bekezdésének megfelelően kialakított védő- és megfigyelési körzetek legalább az e határozat mellékletének A. és B. részében felsorolt védő- és megfigyelési körzeteket magukban foglalják.
   2. cikk
   A 2014/807/EU végrehajtási határozat hatályát veszti.
   3. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2014. november 25-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2005. december 20-i 2005/94/EK irányelve a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      (4)  A Bizottság 2014. november 17-i 2014/807/EU végrehajtási határozata az Egyesült Királyságban előforduló, a H5 altípusba tartozó, nagy patogenitású madárinfluenzával kapcsolatos egyes ideiglenes védintézkedésekről (HL L 332., 2014.11.19., 41. o.).
   
      MELLÉKLET
      A. RÉSZ
      Az 1. cikkben említett védőkörzet:
      
                  ISO-országkód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Alkalmazás határideje a 2005/94/EK irányelv 29. cikkének megfelelően
               
            
                  UK
               
               
                  Egyesült Királyság
               
               
                  ADNS-kód
               
               
                  A következőket magában foglaló terület:
               
               
                  2014.12.12.
               
            
                   
               
               
                   
               
               
                  00053
               
               
                  Az East Riding of Yorkshire-nek a TA0654959548 koordináta köré vont 3 km sugarú körön belül eső részeiből álló terület. A koordináta az Ordnance Survey 1:100 000 léptékű Landranger sorozatának koordinátája.
               
               
                   
               
            B. RÉSZ
      Az 1. cikkben említett megfigyelési körzet:
      
                  ISO-országkód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Alkalmazás határideje a 2005/94/EK irányelv 31. cikkének megfelelően
               
            
                  UK
               
               
                  Egyesült Királyság
               
               
                  ADNS-kód
               
               
                  A következőket magában foglaló terület:
               
               
                  2014.12.21.
               
            
                   
               
               
                   
               
               
                  00053
               
               
                  Az East Riding of Yorkshire-nek a védőkörzet vonatkozásában meghatározott részén kívüli, a TA0654959458 koordináta köré vont 10 km sugarú körön belül eső részeiből álló terület. A koordináta az Ordnance Survey 1:100 000 léptékű Landranger sorozatának koordinátája.